
REPUBLIKA HRVATSKA
TRGOVAČKI SUD U ZADRU							
Dr. Franje Tuđmana 35 

U   I M E   R E P U B L I K E   H R V A T S K E

R J E Š E N J E


Trgovački sud u Zadru u ime Republike Hrvatske, OIB: 39670464653, po sucu ovog suda Ardeni Bajlo, u stečajnom postupku nad stečajnim dužnikom STOLNOTENISKI KLUB "DONAT" ZADAR, Zadar, B. Benkovića 14, OIB: 51868892731, 11. listopada 2016. 

r i j e š i o   j e

Obustavlja se prethodni postupak nad stečajnim dužnikom STOLNOTENISKI KLUB "DONAT" ZADAR, Zadar, B. Benkovića 14, OIB: 51868892731.

Obrazloženje

	Financijska agencija je 8. kolovoza 2016. podnijela prijedlog za otvaranje stečajnog postupka nad stečajnim dužnikom STOLNOTENISKI KLUB "DONAT" ZADAR, Zadar.
           Postupajući po prijedlogu rješenjem je pokrenut prethodni postupak i određeno ročište radi utvrđivanja uvjeta za otvaranje stečajnog postupka. Dana 7. listopada 2016. punomoćnica stečajnog dužnika je od Financijske agencije dostavila Potvrdu o blokadi računa i novčanih sredstava ovršenika iz kojeg proizlazi da na dan 7. listopada 2016. dužnik nema nepodmirenih osnova za plaćanje evidentiranih u Očevidniku redoslijeda za plaćanje.
	Slijedom navedeno sud je utvrdio da je prestao stečajni razlog i da dužnik nije nesposoban za plaćanje niti prezadužen, a u smislu čl. 5., 6. i 7. Stečajnog zakona (Narodne novine 71/15).
	Postupajući temeljem odredbi čl. 128. st. 9. Stečajnog zakona, a prethodno utvrdivši da nisu ostvareni uvjeti iz odredbi čl. 5., 6. i 7. Stečajnog zakona potrebni za otvaranje stečajnog postupka, sud je odlučio kao u izreci i prethodni postupak obustavio.
	Stoga je odlučeno kao u izreci. 

U Zadru, 11. listopada 2016.

Za točnost otpravka-ovlašteni službenik:                                                     Sudac
Martina Kalmeta								Ardena Bajlo, v.r.


UPUTA O PRAVNOM LIJEKU: 
Protiv ovog rješenja dopuštena je žalba u roku od 8 dana od isteka osmog dana od objave rješenja na e-oglasnoj ploči suda. Žalba se podnosi u tri primjerka putem ovog suda za Visoki trgovački sud.


Dostaviti: 
· predlagatelju – e-oglasna
· e-oglasna ploča
· u spis.

